# gast
## Brezhoneg
### Etimologiezh

    Dont a rafe ar ger gast eus ar ger henvrezhonek gast, a gaver ivez e kembraeg.
   * E brezhoneg e talveze moarvat, evel e kembraeg, evit al loen, parez ar c'hi, a-raok talvezout ivez evit ur plac'h.
   * An daou ster zo chomet gant ar ger kembraek, evel er saozneg "bitch".
   * E brezhoneg ne dalv nemet evit ur plac'h ken, ha savet eo bet ar ger kiez, diezhomm e kembraeg.
    Hervez ar gelennerien Le dû ha le Berre e teufe eus an anv-gwan krennc'hallek gast.

### Anv-kadarn

gast /ˈɡast/ benel (liester gisti, gastoù (ral), gasted (ral) - furm vihanaat gastig)
* Plac'h a gousk gant paotred evit arc'hant. Ur vicher gozh eo, brudet da vezañ an hini goshañ war an douar.
** Mont da c'hast: mont d'ober ar vicher.
** Forsañ al leanez da vont da c'hast goude. — (Louis Eunius, 1028.)
** C'hoari he gastig : mont gant paotred.
** Mar larez ur ger ken, leanez gast ha laer Ec'h aio ma botez didamant ouzh ho revr. — (Louis Eunius, 571-572.)
* Kunujenn.
** It gant ar foelt, gast an Ifern, a lâr dezhi, hag e tremen ivez. — (Fañch an Uhel, Kontadennoù ar Bobl/3, Al Liamm, 1988, p. 164.)
** Na c’hwi, kourtizanez, gant ho lapous bihan, C’hwi a zo ur c’hast fall en servij ar re-mañ. — (Fañch an Uhel, Sainte Tryphine et le Roi Arthur, Presses Universitaires de Rennes, Terre de Brume, 2002, p. 110.)
* (heuliet gant an araogenn a) Ger a dalvez da ziskouez an heug pe an displijadur ouzh un dra bennak.
** Gast a vicher !
* (Estlammadell dinerzh) A verk ar souezh, pe un tamm displijadur:
** Gast! kouezhet eo adarre!

#### Deveradoù

* ar c'hast (troienn adverb)
* dic'hastadenn
* dic'hastañ
* dic'hastet
* gastad
* gastaj
* gastamzer
* gastaoua
* gastaouaer
* gastaouaerezh
* gastaouiñ
* gaster
* gasterezh
* gastidie
* gastig
* targast

#### Troioù-lavar

* gast an ampez
* mab gast
* mab ar c'hast
* mab ar gozh c'hast

#### Gerioù heñvelster

* gagn
* liboudenn
* strouilhenn
-renadenn anv-gwan
* fall-gast

#### Krennlavarioù

* Kenderv-kompez pa bresti Ha mab ar c'hast pa c'houlenni. — (Jarl Priel, Amañ hag Ahont, Al Liamm, 1957, p. 95.)

#### Troidigezhioù

* afrikaans : prostituut
* alamaneg : Hure , Prostituierte , Dirne
* arabeg : عاهرة (zhaahira)
* daneg : prostitueret
* esperanteg : prostituitino , amovendistino , putino , ĉiesulino , publikulino
* finneg : prostituoitu , portto
* galleg : prostituée
* gresianeg : πόρνη (pórni)
* henhebraeg : זֹנָה , קָדֵשׁ
* indonezeg : pelacur , kupu-kupu malam
* italianeg : prostituta
* japaneg : 売春婦 (baishunfu)
* katalaneg : prostituta
* kembraeg : gast , hwren , putain
* koreaneg : 매춘부 (maejunbu)
* latin : meretrix , scortum
* nederlandeg : prostituee , hoer
* okitaneg : prostituida , prostituïda
* poloneg : prostytutka
* portugaleg : prostituta
* rusianeg : проститутка (prostitútka)
* saozneg : prostitute , whore , bitch
* skoseg : strìopach , siùrsach
* spagnoleg : prostituta
* svedeg : prostituerad

### Anv-gwan

gast /ˈɡast/
* Fall.
** Ober e benn gast : ober e benn fall.

### Estlammadell

gast /ˈɡast/
* Ger eztaolet e-unan pe a-gevret gant gerioù all diwar souezh, fulor, aon, displijadur, ...
** Ab-Attis… Den ne respont ?… Ha ! gast ! me an hini eo. Prezant ! — (Jakez Riou, Gorsedd-digor, Gwalarn, 1928, p. 34.)
** O ! gast ! O ! gast ! O ! gast ! — (Youenn Drezen, Youenn vras hag e leue, Skrid ha Skeudenn, 1947, p. 16-17.)
** Mil c'hast ! Mil c'hast ruz ! Tri mil c'hast !
** — Gast ar gurun ! eme ur c’hoarier, daoust hag-eñ eo a vefe o tont en-dro ? — (Ivon Krog, Eur Zac'had Marvailhou, Buhez Breiz, Kemper, 1924, p. 201.)
* Kunujenn.
** Gast vil ! Gast kozh !
** — Mab gast ! Bastard fall a zo ac’hanout ! amprevan ! — (Fañch al Lae, Bilzig, Kemper, 1925, p. 97.)
** — A ! Mab ar c'hast ! Kerzh da glask anezhi neuze en foñs ar stank ! — (Fañch an Uhel, Kontadennoù ar Bobl/4, Al Liamm, 1989, p. 26.)

#### Deveradoù

* mil c'hast

#### Troidigezhioù

* esperanteg : damne , diable , fek
* finneg : vittu
* galleg : putain
* italianeg : porca puttana
* nederlandeg : jasses
* saozneg : damn , shit , fuck
* spagnoleg : carajo , hostia , joder , puta

### Adverb

gast /ˈɡast/
* En un doare fall.
** Kaozeal gast : kaozeal fall, vil, drouk, evel ma rafe ur c'hast.
* Da vat.
** Chistr fall-gast.
** - Dont a ri ?- Ya gast !
** Ya, gast ! Jos al Louarn… An eil, war an trede renk. — (Jakez Riou, Nomenoe oe !, Skrid ha Skeudenn, 1941, p. 99.)
** Ne vi ket klañv ? - Nann gast !

## Henc'halleg
### Etimologiezh

    Diwar ar verb gaster.
    Diwar ur wrizienn latin hag ur wrizienn frankek. Eus an anv-gwan latin vastus hag ar ger henfrankek *wuasti, kar d'ar ger saoznek waste, d'ar ger alamanek Wüste. Kar d'ar verboù portugalek ha spagnolek gastar .

## Kembraeg

gast
* kiez
* gast